Byte

Το **byte** (μπάιτ) (συμβολίζεται με **B**) είναι μονάδα μέτρησης ποσότητας πληροφορίας στα υπολογιστικά συστήματα, εμφανιζόμενη συνήθως στα διάφορα επίπεδα της ιεραρχίας μνήμης τους. Ένα byte ισοδυναμεί με 8 bit (1byte=8bit). To byte μπορεί να αντιπροσωπεύσει τιμές από 0 έως και 255 στο δεκαδικό σύστημα (28=256 τιμές). Γενικά μια σειρά με n bits αντιπροσωπεύουν 2^n διαφορετικές τιμές.

Το byte είναι και η βασική μονάδα μέτρησης (χώρου και πληροφορίας) σε όλα τα υπολογιστικά συστήματα. Παλαιότερα είχαν χρησιμοποιηθεί σε διάφορους υπολογιστές και άλλες μονάδες, από 1 ως 60 bit, αλλά σήμερα επικρατεί το οκτάμπιτο byte. Ένας λόγος γι' αυτό είναι η συμβατότητά του με το οκτάμπιτο πρότυπο ASCII.

## Πολλαπλάσιες μονάδες
Υπάρχουν περισσότερα από ένα συστήματα για τον ορισμό πολλαπλασίων μονάδων που βασίζονται στο byte. Συνηθέστερα χρησιμοποιούνται συστήματα που βασίζονται στις δυνάμεις του 10, ακολουθώντας το Διεθνές Σύστημα Μονάδων (S.I.), το οποίο ορίζει, για παράδειγμα, το πρόθεμα *kilo* ως 1000 (10³). Άλλα συστήματα βασίζονται σε δυνάμεις του 2, είναι δηλαδή δυαδικά. 

Τα συστήματα που βασίζονται σε δυνάμεις του 10 χρησιμοποιούν τα τυπικά προθέματα του S.I. (kilo, mega, giga κτλ.) και τα αντίστοιχα σύμβολά τους (k, M, G, κτλ.).  Τα δυαδικά συστήματα χρησιμοποιούν τα δυαδικά προθέματα (kibi, mebi, gibi, κτλ.) και τα αντίστοιχα σύμβολά τους (Ki, Mi, Gi, κτλ.).

Παρόλο που η διαφορά μεταξύ της δεκαδικής και της δυαδικής ερμηνείας είναι σχετικά μικρή για το kilobyte (περίπου 2% μικρότερο από το kibibyte), τα συστήματα αποκλίνουν ολοένα και περισσότερο όσο οι μονάδες μεγαλώνουν (η σχετική απόκλιση αυξάνεται κατά 2,4% για κάθε τρεις τάξεις μεγέθους). Για παράδειγμα, ένα terabyte βασισμένο σε δύναμη του 10 είναι περίπου 9% μικρότερο από ένα tebibyte που βασίζεται σε δύναμη του 2.

Σύμφωνα με το δυαδικό σύστημα, πολλαπλάσια του byte είναι τα: 

:**Kibibyte** (Κιμπιμπάιτ), 1 kB = 1.024 bytes = 210 bytes
:**Mebibyte** (Μεμπιμπάιτ), 1 MB = 1.048.576 bytes = 1024 kilobytes = 220 bytes
:**Gibibyte** (Γκιμπιμπάιτ), 1 GB = 1.073.741.824 bytes = 230 bytes
:**Tebibyte** (Τεμπιμπάιτ), 1 TB = 1.099.511.627.776 bytes = 240 bytes
:**Pebibyte** (Πεμπιμπάιτ), 1 PB = 1.125.899.906.842.624 bytes = 250 bytes
:**Exbibyte** (Εξμπιμπάιτ), 1 EB = 1.152.921.504.606.846.976 bytes = 260 bytes
:**Zebibyte** (Ζεμπιμπάιτ), 1 ΖB = 1.180.591.620.717.411.303.424 bytes = 270 bytes
:**Yobibyte** (Γιωμπιμπάιτ), 1 YB = 1.208.925.819.614.629.174.706.176 bytes = 280 bytes

## Το byte ως πληροφορία
Σε ό,τι αφορά την ποιοτική αξία του byte ως πληροφορία και ως χωρητικότητα πρέπει να διευκρινιστούν τα εξής:

* Όταν λέγεται ότι ένα αρχείο έχει πληροφορία 1 KB, σημαίνει ότι αποτελείται από 1.024 bytes, δηλαδή 1024 επί 8 bit ( = 8192 συνολικά 0 και 1). Αυτό είναι το πραγματικό μέγεθος της πληροφορίας καθεαυτής. 

* Όταν λέγεται το αρχείο έχει χωρητικότητα 1 KB σημαίνει πως στον αποθηκευτικό χώρο έχει καταλάβει θέσεις συνολικής αξίας 1.024 bytes, χωρίς αυτό να αντικατοπτρίζει το μέγεθος της πληροφορίας του, που μπορεί να είναι λιγότερη των 1.024 bytes. Δηλαδή, το μέγεθος του αρχείου μπορεί να είναι 804 bytes (μέγεθος πληροφορίας) και η χωρητικότητά του - οι θέσεις που καταλαμβάνει στον χώρο του αποθηκευτικού μέσου - να ισοδυναμεί με 1.024 bytes (μέγεθος χωρητικότητας).

* Μερικές ενδεικτικές αναπαραστάσεις της πληροφορίας που αντιπροσωπεύει κάθε πολλαπλάσια μονάδα του byte είναι οι εξής:

** 1 byte αντιστοιχεί σε έναν χαρακτήρα (πχ. στο γράμμα "s")
** 1 kB αντιστοιχεί σε μία παράγραφο
** 1 MB αντιστοιχεί σε ένα σύντομο μυθιστόρημα
** 1 GB αντιστοιχεί σε 7 λεπτά βίντεο HD
** 1 TB αντιστοιχεί σε 50.000 δέντρα σε τυπωμένο χαρτί

## Δείτε επίσης
* Endianness

## Πηγές


## Εξωτερικοί σύνδεσμοι
* 
* 

Κατηγορία:Μονάδες μέτρησης
Κατηγορία:Μνήμη υπολογιστή
Κατηγορία:Τύποι δεδομένων
Κατηγορία:Φράσεις επινοημένες στη δεκαετία του 1950